עוד התקפלות של מיי: הפרלמנט יוכל לדחות את הברקזיט – Mabat Magazine
ראשת הממשלה השתמשה באיום של פרישה מהאיחוד ללא הסכם כדי להשיג ויתורים, אך בשל חולשתה היא תעלה להצבעות בחודש הבא פסילת תרחיש כזה ודחיית מועד העזיבה מ-29 במרץ. כל דחיה תגביר את הסיכוי לביטול הברקזיט כולו. מיי: “נעזוב ללא הסכם רק אם תהיה הסכמה מפורשת”
“הממלכה המאוחדת תעזוב ללא הסכם ב-29 במרץ רק אם תהיה הסכמה מפורשת של הבית לתוצאה הזו”, אמרה מיי בפרלמנט. ההצבעה על ההסכם שלה אמור להתקיים עד 12 במרץ, ולמחרת אמורה להתקיים הצבעה על עזיבה ללא הסכם. אם גם אפשרות זו תידחה, המחוקקים יוכלו לתמוך ביום שלאחר מכן בהצבעה על הארכה “קצרה ומוגבלת” של הברקזיט. מיי הבהירה כי היא מתנגדת להארכת מועד העזיבה וכי היא מתמקדת בהשגת תמיכה להסכם.